કોચીઃ કેરળના કોઝીકોડ અને મલ્લાપુરમ જિલ્લામાં ચામાચીડિયાથી ફેલાતા નિપાહ (એનઆઇવી) વાઇરસે કાળો કેર વર્તાવતાં 16 નાગરિકોનાં મોત થયાં છે, જ્યારે આ વાઇરસથી પીડિત છ નાગરિકોની સ્થિતિ ગંભીર છે. સ્થાનિક માધ્યમોના જણાવ્યા મુજબ આ વાઇરસની અસર 25 નાગરિકોને થઈ છે અને તેમને તબીબી સારવાર હેઠળ રાખવામાં આવ્યા છે. જાનવરોથી કોઝીકોડના ચાંગરથ ગામમાં એક જ પરિવારના ચાર નાગરિકોનાં મોત થયાં હતાં અને તેમની સારવાર કરતી એક નર્સનું પણ મોત થયું છે, જયારે મલ્લાપુરમમાં ચારનાં મોત થયાં છે.